title: Maiden Castle (ralma)
text: Folkaykirafa bria bak Gelkef Iyekotugal is titi Azilugal voneweyed, trabe moni toza ke taneafa decitda AGJ. Lazava ke sinafa awira koe Britana is mukot al tiyid atatcen uum. Konaktan kabdunediyid da sina rotir tiyid rojuxo exoneyeno kev olgalicura mal tadavafa Europa, ok vegeduks ke miv olgalicusik, ok ware sayakafa tegira va seltafa vorotca nekina gan laumasa sanelia is xuva ke danesa tawamidura. Felis trakuray mali 1960-e sanda tir da laumasa malsavera va azil va seltafa betara koe Britana jupayar.